text: बता दें कि इस कार्यक्रम में अभिनेता अक्षय कुमार, अभिनेत्री एमी जैक्सन, मेगास्टार रजनीकांत और उनके परिवार से पत्नी लता, बेटी ऐश्वर्य व सौंदर्या और दामाद व अभिनेता धनुष भी शामिल हुए। जब करण ने रजनीकांत से पूछा कि मौजूदा समय की कौन सी चीजों को आप पसंद या नापसंद करते हैं, तो उन्होंने कहा, ‘मुझे क्या पसंद है वह यह है कि वह जिम्मेदार और विनम्र हैं, मुझे जो पसंद नहीं है वह यह है कि युवा पीढ़ी धीरे-धीरे हमारी अपनी परंपरा और संस्कृति को भूल रही है।